《酬万吏目》
明代·黎贞

豫章有高士，来宦炎海隅。捧檄出左腋，承恩下玉除。

丹心存謇出，白发已萧疏。文章灿星斗，抱蕴愈谦虚。

参谋贵才略，不宝照乘珠。远慕祭征虏，雅歌自投壶。

会须报明主，更献无逸图。

作者简介：广东新会人，字彦晦，号陶陶生、秫坡。元末从孙蕡学。为人坦荡不羁，以诗酒自放。洪武初，署本县训导。坐事戍辽东。时孙蕡亦戍辽东，坐蓝玉党被杀，为敛葬之。历十八年，放还。卒年五十九。有《秫坡集》、《古今一览》。